13. Καταπολέμηση της τρομοκρατίας (ψηφοφορία) 
- Πρόταση ψηφίσματος
- Πριν από την ψηφοφορία επί της τροπολογίας 3:
Claudio Fava
(IT) Κυρία Πρόεδρε, κυρίες και κύριοι, η προφορική τροπολογία που προτείνει η Ομάδα μας αφορά την αντικατάσταση των λέξεων "all forms of glorifying” με την λέξη "apology”. Θεωρούμε ότι η λέξη "apology” αποτυπώνει καλύτερα το είδος συμπεριφοράς που πρέπει να κατασταλεί. Αν συμφωνεί ο κ. Díaz de Mera, η Ομάδα μας θα ψηφίσει υπέρ.
(Το Σώμα εγκρίνει την προφορική τροπολογία)
- Πριν από την ψηφοφορία επί της τροπολογίας 27:
Cristiana Muscardini
(IT) Κυρία Πρόεδρε, κυρίες και κύριοι, σύμφωνα με το άρθρο 151, παράγραφος 3 του Κανονισμού, εσείς, ως Πρόεδρος, μπορείτε να αποφασίσετε για το παραδεκτό της παραγράφου 6, επί της οποίας πρόκειται να ψηφίσουμε. " εν λόγω αιτιολογική σκέψη αναφέρει ότι η τρομοκρατία δεν είναι δυνατόν πλέον να εξαλειφθεί. Μπορεί το Σώμα να επισημοποιήσει πράγματι ότι η τρομοκρατία δεν είναι δυνατόν να εξαλειφθεί; Θεωρώ ότι υπάρχει είτε κάποιο σφάλμα μετάφρασης σε ορισμένα κείμενα, είτε μια πολύ σοβαρή πολιτική εσφαλμένη κρίση, και για τους λόγους αυτούς σας ζητώ, κυρία Πρόεδρε, να αποφασίσετε επί του παραδεκτού της εν λόγω παραγράφου.
Πρόεδρος
Κυρία Muscardini, όλοι οι έλεγχοι σχετικά με το παραδεκτό πραγματοποιήθηκαν από τις υπηρεσίες, και η πρόταση ήταν ανοικτή σε τροπολογίες, φοβάμαι λοιπόν πως πλέον δεν μπορεί να αλλάξει κάτι.
- Πριν από την ψηφοφορία επί της τροπολογίας 33:
Claudio Fava
(IT) Κυρία Πρόεδρε, κυρίες και κύριοι, ερωτώ αν ο συντάκτης της τροπολογίας συμφωνεί να αφαιρεθούν οι δύο φράσεις που αναφέρουν: "in some rare instances” και "which may not be lawful” από την πρόταση. Αν αφαιρεθούν αυτές οι δύο φράσεις από την τροπολογία, είμαστε διατεθειμένοι να την στηρίξουμε.
(Το Σώμα εγκρίνει την προφορική τροπολογία)
